ร้านอาหารแจ่วฮ้อนหนองคาย สายไหม อยู่ริมถนนหาง่าย อยู่ตรงข้ามซอยสายไหม 23 มีที่จอดรถด้านในสะดวกสบาย บรรยากาศร้านร่มรื่นต้นไม้เยอะดี เมนูอาหารอีสานหลากหลาย ช่วงมื้อกลางวันลูกค้าเยอะทีเดียวค่ะ
- ส้มตำไทย 40฿ ส้มตำไทยรสชาติจัดจ้านดี เส้นมะละกอกรอบดีค่ะ ราคาไม่แพง
- ลาบหมู  สั่งแบบไม่ใส่เครื่องใน เลยได้เป็นลาบหนังหมู รสชาติโอเคแต่หมูติดมันเยอะไปหน่อยค่ะ ไม่ถูกใจเท่าไหร่
- ต้มยำน้ำข้นหมู ชามโตดีค่ะ รสชาติต้มยำเปรี้ยวเผ็ดเข้มข้นดีค่ะ แต่ดูไม่เหมือนต้มยำน้ำข้นเท่าไหร่เหมือนต้มยำน้ำใสมากกว่าค่ะ
- ข้าวคอหมูย่าง ให้ข้าวปริมาณเยอะ คอหมูย่างรสชาติอร่อย ขอแบบไม่มันมากก็ได้ตามขอหมูนุ่มดีค่ะ เต็มอิ่มค่ะจานนี้
รสชาติอาหารโดยรวมโอเค ปริมาณใช้ได้ค่ะ